साहित्य–शास्त्र में एक मान्यता है -मनोविज्ञान–साहित्य का महत्त्वपूर्ण अंग है। यह मान्यता नई नहीं, अल्बाा दूसरी व्याख्या नवीन अवश्य है। यों तो प्राय: साहित्य ही मनोविज्ञान पर आधारित है। चूँकि साहित्य का उद्भव कथाओं से होता है और कथाएँ मानवीय मनोवृत्तियों की सफल व्याख्याकार रही हैं। मनोवृत्तियाँ मानसिकता का प्रभावित पक्ष है, अत: साहित्य शास्त्र में कथा का आस्तित्व हर पक्ष से जुड़ा हुआ है। अब यह कहना कि कथा–साहित्य,साहित्य–शास्त्र भिन्न एवं स्वतंत्र साथ है, उचित नहीं ठहरता। यदि किसी प्रसंग में इसे उचित कहा भी जाए तो वह प्रसंग यही होगा कि वर्तमान साहित्य में कथाओं का स्वरूप एक साथ कई–कई घटना ओं को साथ लेकर चलता है और पूरे जीवन या जीवन के बड़े अंश को समेट कर अभिव्यक्त होता है, वर्तमान में उपन्यास कहलाता है। कथा जब दो तीन घटना ओं को लेकर चलती है आदि एक निष्कर्ष पर आकर समाप्त होती है तो वह कहानी कहलाती है। वही जब कोई क्षणिक घटना अभिव्यक्ति का माध्यम बनती है तो लघुकथा कहलाती है। इससे आज लगभग सारा साहित्य जगत सहमत दिखाई देता है। स्थूल से सूक्ष्म की यात्रा करती लघुकथा वर्तमान में ऐतिहासिक और क्रान्तिकारी उपलब्धि है।